Z A P I S N I K

33. sjednice Vijeća Gradske četvrti Donji grad

održane 17. lipnja 2019. u 17.00 sati, u zgradi Područnog ureda Centar, Zagreb, Ilica 25/I, dvorana 8 
Nazočni članovi Vijeća Gradske četvrti Donji grad: Gordana Barberić, Nadežda Čačinović, Dean Čizmar, Darko Domitrović, Robert Faber, Alen Lochert, Vilim Matula, Marijan Oljica, Petar Paradžik, Vesna Roje, Tomislav Stipanović, Branko Stojković, Željko Stura, Tomislav Štriga i Josip Troha
Drugi nazočni: Mirella Susak Cvetković - voditeljica Odsjeka za rad Gradske četvrti i Nenad Kranjčec - djelatnik Gradskog ureda za mjesnu samoupravu.
Predsjednik Vijeća Gradske četvrti Donji grad pozdravlja nazočne i konstatira da je na sjednici prisutno 15 od ukupno 15 članova Vijeća, čime su stečeni uvjeti za raspravu i pravovaljano odlučivanje.
Gosp. Paradžik obavjestio je članove da će Zapisnik 32. sjednice biti usvojen na sljedećoj sjednici.
Predsjednik daje dostavljeni Dnevni red na usvajanje. 

Vijeće jednoglasno donosi sljedeći:
DNEVNI RED:
1. Zaključak o izmjeni Plana komunalnih aktivnosti za 2019., donošenje
2. Zaključak o prijedlogu utrošku sredstava s pozicije uredska oprema i namještaj, donošenje
3. Korištenje nespomenutih rashoda poslovanja, donošenje zaključka
4. Nacrt prijedloga prometne studije Analiza prometne potrebe izgradnje javnih parkirališnih garaža na području Donjeg grada s ciljem unaprjeđenja održivog prometnog sustava Grada Zagreba, donošenje zaključka
5. Nacrt prijedloga Odluke o donošenju Urbanističkog plana uređenja Bornina​—Erdodyeva – Branimirova – Domagojeva, donošenje zaključka
6. Konačni prijedlog Odluke o izmjenama i dopunama odluke o donošenju Urbanističkog plana uređenja Studentski kampus Borongaj, donošenje zaključka

7. Predlaganje kandidata za suce porotnike Županijskog suda u Zagrebu

8.   Ostala pitanja i prijedlozi
Prije prelaska na 1. točku dnevnog reda, gosp. Stura i gosp. Troha podnijeli su ostavke na članstvo u Stožeru Civilne zaštite Gradske četvrti Donji grad u pisanoj formi.
Ad.1.  Zaključak o izmjeni Plana komunalnih aktivnosti za 2019., donošenje
Predsjednik otvara prvu točku dnevnog reda te daje riječ predsjedniku Povjerenstva za komunalne akcije i financije, gosp. Deanu Čizmaru.
Gđa. Roje obavještava članove Vijeća da je podnijela ostavku na dužnost člana Povjerenstva za komunalne akcije i financije zbog neslaganja s načinom rada povjerenstva.
 U raspravi sudjeluju gosp. Čizmar, gosp. Stipanović, gđa. Roje, gosp. Faber, gosp. Lochert, gosp. Paradžik, gosp. Stura,  gosp. Stojković i gosp. Štriga.
Nakon rasprave zatražene su dvije stanke.

Nakon stanke Vijeće je jednoglasno donijelo odluku da se Zaključak o izmjeni Plana komunalnih aktivnosi u 2019. donese na sljedećoj sjednici.
             Ad.2 Zaključak o prijedlogu utrošku sredstava s pozicije uredska oprema i namještaj, donošenje
Vijeće bez rasprave jednoglasno donosi 
Z A K LJ U Č A K

o prijedlogu utroška sredstava s pozicije uredska oprema i namještaj

      1. Vijeće Gradske četvrti Donji grad na poziciji 4221 Uredska oprema i namještaj za 

          2019. ima 10.000,00 kn.

 2.  Vijeće predlaže da se pozicija 4221 Uredska oprema i namještaj poveća sa iznosa od

      10.000,00 kn na iznos od 31.000,00 kn i to na način da se smanji ili pozicija 3232 

       Usluge tekućeg i investicijskog održavanja ili pozicija 4214 Ostali građevinski 

       objekti.

      3.  Vijeće Gradske četvrti Donji grad predlaže utrošak sredstva s pozicije 4221

            Uredska oprema i namještaj slijedeći način:

	Red .br.
	VRSTA OPREME ILI NAMJEŠTAJ
	IZNOS (kn)

	1.
	Nabava računalne i informatičke opreme
	7.000,00



	2.
	Nabava uredskog namještaja


	24.000,00

	
	UKUPNO
	31.000,00




       4. Ovaj se zaključak dostavlja Gradskom uredu za mjesnu samoupravu na daljnje

           postupanje.

Ad.3. Korištenje nespomenutih rashoda poslovanja, donošenje zaključka
Predsjednik otvara  3. točku dnevnog reda i obavještava članove Vijeća da su stigle zamolbe Klasične i VII gimnazije za nabavu sportskih rekvizita te zamolba DV „Vedri dani“ za nabavu didaktičkih sredstava. Vijeće bez rasprave jednoglasno donosi;
Z A K L J U Č A K
                                               o odobrenju korištenja sredstava

1.   Vijeće odobrava korištenje sredstava iz Razdjela Proračuna Grada Zagreba, 0502 Pozicije 6 - 3299  OSTALI NESPOMENUTI RASHODI POSLOVANJA Vijeća Gradske četvrti Donji grad u svrhu plaćanja didaktičkog materijala za potrebe DV „Vedri dani“

 u iznosu od 5.000,00 kn.

     2.   Ovaj se zaključak dostavlja Gradskom uredu za mjesnu samoupravu na postupanje.        
Z A K L J U Č A K
                                               o odobrenju korištenja sredstava

1.   Vijeće odobrava korištenje sredstava iz Razdjela Proračuna Grada Zagreba, 0502 Pozicije 6 - 3299  OSTALI NESPOMENUTI RASHODI POSLOVANJA Vijeća Gradske četvrti Donji grad u svrhu plaćanja sportskih rekvizita za potrebe Klasične gimnazije u iznosu od 5.000,00 kn.

2.   Ovaj se zaključak dostavlja Gradskom uredu za mjesnu samoupravu na daljnje postupanje.        

Z A K L J U Č A K
                                               o odobrenju korištenja sredstava

1.   Vijeće odobrava korištenje sredstava iz Razdjela Proračuna Grada Zagreba, 0502 Pozicije 6 - 3299  OSTALI NESPOMENUTI RASHODI POSLOVANJA Vijeća Gradske četvrti Donji grad u svrhu plaćanja sportskih rekvizita za potrebe VII gimnazije u iznosu od 5.000,00 kn.

2.   Ovaj se zaključak dostavlja Gradskom uredu za mjesnu samoupravu na postupanje.        
Ad.4.  Nacrt prijedloga prometne studije Analiza prometne potrebe izgradnje javnih parkirališnih garaža na području Donjeg grada s ciljem unaprjeđenja održivog prometnog sustava Grada Zagreba, donošenje zaključka
Predsjednik otvara raspravu u kojoj sudjeluju: gosp. Stojković, gosp. Paradžik, Locher, gosp, Stura,  gosp. Faber i gosp. Troha.
Vijeće nakon rasprave sa 5 glasa za, 7 glasa protiv i 3 suzdržana glasa daje negativno mišljenje na ovaj Prijedlog i donosi 

Z A K L J U Č A K
o davanju mišljenja na Nacrt prijedloga prometne studije Analiza prometne potrebe izgradnje javnih parkirališnih garaža na području Donjeg Grada s ciljem unaprjeđenja održivog prometnog sustava Grada Zagreba
1. Vijeće Gradske četvrti Donji grad daje negativno mišljenje na Nacrt prijedloga prometne studije Analiza prometne potrebe izgradnje javnih parkirališnih garaža na području Donjeg Grada s ciljem unaprjeđenja održivog prometnog sustava Grada Zagreba.
2.   Ovaj se zaključak dostavlja Gradskom uredu za prostorno uređenje, izgradnju Grada, 

      Graditeljstvo, komunalne poslove i promet, Sektoru za pravne i financijske poslove.       
        Ad.5.  Nacrt prijedloga Odluke o donošenju Urbanističkog plana uređenja Bornina​Erdodyeva – Branimirova – Domagojeva, donošenje zaključka
Predsjednik otvara raspravu u kojoj sudjeluju: gosp Faber, i gosp. Stura.

Vijeće nakon rasprave sa 5 glasa za, 5 glasa protiv i 5 suzdržana glasa daje negativno mišljenje na ovaj Prijedlog i donosi 

Z A K L J U Č A K
o davanju mišljenja na Nacrt prijedloga odluke Urbanističkog plana uređenja Bornina – Erdödyjeva – Branimirova - Domagojeva
1. Vijeće Gradske četvrti Donji grad daje negativno mišljenje na Nacrt prijedloga odluke Urbanističkog plana uređenja Bornina – Erdödyjeva – Branimirova – Domagojeva.
2.   Ovaj se zaključak dostavlja Gradskom uredu za strategijsko planiranje i razvoj Grada,

      Sektoru za prostorno i urbanističko planiranje.        
              Ad.6. Konačni prijedlog Odluke o izmjenama i dopunama odluke o donošenju Urbanističkog plana uređenja Studentski kampus Borongaj, donošenje zaključka

Predsjednik otvara raspravu u kojoj sudjeluju: gosp Faber, i gosp. Stura.

Vijeće nakon rasprave sa za 10 glasova i 5 suzdržanih glasova donosi
Z A K L J U Č A K
o davanju mišljenja na Konačni prijedlog Odluke o izmjenama i dopunama odluke o donošenju Urbanističkog plana uređenja Studentski kampus Borongaj
1. Vijeće Gradske četvrti Donji grad daje pozitivno mišljenje na Konačni prijedlog Odluke o izmjenama i dopunama odluke o donošenju Urbanističkog plana uređenja Studentski kampus Borongaj.
2.   Ovaj se zaključak dostavlja Gradskom uredu za strategijsko planiranje i razvoj Grada,

      Sektoru za prostorno i urbanističko planiranje.        
              Ad.7  Predlaganje kandidata za suce porotnike Županijskog suda u Zagrebu
Vijeće nije imalo prijedloge za kandidate sa suce porotnike Županijskog suda u Zagrebu.
          Ad.8.   Ostala pitanja i prijedlozi
Predsjednik obavještava članove Vijeća o dopisu Vijeća roditelja OŠ Matka Laginja koji su detektirali niz problema vezanih za sigurnost cestovnog prometa na području OŠ Matka Laginja.

Vijeće je jednoglasno podržalo inicijativu roditelja te će je proslijediti Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje.
Sjednica završena u 19.10 sati
Zapisnik vodio: Nenad Kranjčec
KLASA: 026-02/19-001/277
URBROJ: 251-06-11-1-19-02

Zagreb, 17. lipnja 2019.
                                    PREDSJEDNIK VIJEĆA

                     
  GRADSKE ČETVRTI DONJI GRAD

                                                                                                mr. sc. Petar Paradžik, prof.   

